L 37/18
EL
Επίσημη Εφημερίδα της Ευρωπαϊκής Ένωσης
18.2.2022
(12)
Η Πολωνία κοινοποίησε στην Επιτροπή εστίες λοίμωξης από τον RABV σε διάφορες περιοχές των βοεβοδάτων Mazowieckie και Świętokrzyskie, οι οποίες επί του παρόντος απαριθμούνται ως ζώνες απαλλαγμένες από νόσο στο παράρτημα III μέρος I του εκτελεστικού κανονισμού (ΕΕ) 2021/620.
Επομένως, οι πληγείσες περιοχές θα πρέπει να διαγραφούν από τον εν λόγω κατάλογο και η καταχώριση σ’ αυτόν για το εν λόγω κράτος μέλος θα πρέπει να τροποποιηθεί αναλόγως.
(13)
Όσον αφορά τη λοίμωξη από τον RABV, η Πολωνία και η Ρουμανία υπέβαλαν στην Επιτροπή αίτηση για την έγκριση των οικείων προγραμμάτων εκρίζωσης.
Ύστερα από εκτίμηση που διενέργησε η Επιτροπή, αποδείχθηκε ότι οι εν λόγω αιτήσεις συμμορφώνονται με τα κριτήρια που καθορίζονται στο μέρος II κεφάλαιο 2 του κατ’ εξουσιοδότηση κανονισμού (ΕΕ) 2020/689 για την έγκριση των προγραμμάτων εκρίζωσης.
Συνεπώς, τα κράτη μέλη ή οι ζώνες αυτών που καλύπτονται από τα εν λόγω προγράμματα εκρίζωσης θα πρέπει να περιληφθούν στο παράρτημα III μέρος II του εκτελεστικού κανονισμού (ΕΕ) 2021/620, ως κράτη μέλη ή ζώνες αυτών που διαθέτουν εγκεκριμένο πρόγραμμα εκρίζωσης της λοίμωξης από τον RABV.
(14)
Όσον αφορά τη λοίμωξη από BVD, η Αυστρία, η Σουηδία και η Φινλανδία υπέβαλαν στην Επιτροπή στοιχεία που αποδεικνύουν ότι στο σύνολο των επικρατειών τους πληρούνται οι όροι για την αναγνώριση του καθεστώτος απαλλαγμένου από τη BVD οι οποίοι καθορίζονται στον κατ’ εξουσιοδότηση κανονισμό (ΕΕ) 2020/689.
Επιπλέον, η Γερμανία υπέβαλε στην Επιτροπή στοιχεία που αποδεικνύουν ότι σε ορισμένες ζώνες της επικράτειάς της πληρούνται οι όροι για την αναγνώριση του καθεστώτος απαλλαγμένου από τη BVD.
Η Γερμανία υπέβαλε επίσης στην Επιτροπή αιτήσεις για την έγκριση προγραμμάτων εκρίζωσης για άλλες ζώνες της επικράτειάς της.
Ύστερα από εκτίμηση που διενέργησε η Επιτροπή, αποδείχθηκε ότι οι εν λόγω αιτήσεις συμμορφώνονται με τα κριτήρια που καθορίζονται στο μέρος II κεφάλαιο 2 του κατ’ εξουσιοδότηση κανονισμού (ΕΕ) 2020/689 για τη χορήγηση του καθεστώτος απαλλαγμένου από νόσο ή για την έγκριση των προγραμμάτων εκρίζωσης για τη BVD, αντίστοιχα.
Επομένως, τα εν λόγω κράτη μέλη ή οι ζώνες αυτών θα πρέπει να περιληφθούν αναλόγως στο παράρτημα VII του εκτελεστικού κανονισμού (ΕΕ) 2021/620, ως κράτη μέλη ή ζώνες αυτών που διαθέτουν καθεστώς απαλλαγμένου από τη BVD ή εγκεκριμένο πρόγραμμα εκρίζωσης για τη BVD.
(15)
Η Ισπανία κοινοποίησε στην Επιτροπή εστίες λοίμωξης από τον BTV ορότυπος 4 στην Αυτόνομη Κοινότητα Castilla-La Mancha, οι οποίες έπληξαν τις περιοχές Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar και Linares στην Αυτόνομη Κοινότητα Andalucia.
Οι εστίες έπληξαν επίσης τις περιοχές Almadén, Almodóvar del Campo και Piedrabuena στην Αυτόνομη Κοινότητα Castilla-La Mancha, καθώς και την επαρχία Badajoz και τις περιοχές Coria, Valencia de Alcántara, Cáceres και Trujillo y Logrosán (Zorita) στην Αυτόνομη Κοινότητα Extremadura.
Όλες οι εν λόγω πληγείσες περιοχές, οι οποίες βρίσκονται στην Αυτόνομη Κοινότητα Andalucia, στην Αυτόνομη Κοινότητα Extremadura και στην Αυτόνομη Κοινότητα Castilla-La Mancha αντίστοιχα, απαριθμούνται επί του παρόντος στο παράρτημα VIII μέρος I του εκτελεστικού κανονισμού (ΕΕ) 2021/620 ως περιοχές με καθεστώς απαλλαγμένου από νόσο όσον αφορά τη λοίμωξη από τον ιό BTV.
Το καθεστώς απαλλαγμένου από νόσο των εν λόγω περιοχών όσον αφορά τη λοίμωξη από τον BTV θα πρέπει να ανακληθεί και η καταχώριση στον εν λόγω κατάλογο για την Ισπανία θα πρέπει να τροποποιηθεί αναλόγως.
(16)
Επιπλέον, η Πορτογαλία κοινοποίησε στην Επιτροπή εστίες λοίμωξης από τον BTV ορότυπος 4 στα διοικητικά διαμερίσματα Castelo Branco και Setubal.
Λόγω του ότι τα διοικητικά διαμερίσματα Castelo Branco και Setubal, ως μέρη της Πορτογαλίας, βρίσκονται στις περιοχές με καθεστώς απαλλαγμένου από νόσο που παρατίθενται στο παράρτημα VIII μέρος I του εκτελεστικού κανονισμού (ΕΕ) 2021/620, θα πρέπει να ανακληθεί το καθεστώς απαλλαγμένου από νόσο όσον αφορά τη λοίμωξη από BTV και η καταχώριση στον εν λόγω κατάλογο για την Πορτογαλία θα πρέπει να τροποποιηθεί αναλόγως.
(17)
Επίσης, όσον αφορά τη λοίμωξη από τον BTV, η Ισπανία υπέβαλε στην Επιτροπή αίτηση για την έγκριση προαιρετικού προγράμματος εκρίζωσης.
Ύστερα από εκτίμηση που διενέργησε η Επιτροπή, αποδείχθηκε ότι η εν λόγω αίτηση συμμορφώνεται με τα κριτήρια που καθορίζονται στο μέρος II κεφάλαιο 2 του κατ’ εξουσιοδότηση κανονισμού (ΕΕ) 2020/689.
Συνεπώς, οι ζώνες που καλύπτονται από το εν λόγω πρόγραμμα εκρίζωσης θα πρέπει να περιληφθούν στο παράρτημα VIII μέρος II του εκτελεστικού κανονισμού (ΕΕ) 2021/620, ως ζώνες που διαθέτουν εγκεκριμένο πρόγραμμα εκρίζωσης της λοίμωξης από τον BTV.
(18)
Όσον αφορά τη λοιμώδη νέκρωση του αιμοποιητικού (IHN), μιας νόσου των υδρόβιων ζώων, η Δανία ενημέρωσε την Επιτροπή ότι δεν πληρούνται πλέον οι όροι για τη διατήρηση του καθεστώτος απαλλαγμένου από νόσο για ολόκληρη την επικράτειά της.
Η Δανία περιλαμβάνεται στο παράρτημα XIII μέρος I του εκτελεστικού κανονισμού (ΕΕ) 2021/620.
Επομένως, η καταχώριση για τη Δανία θα πρέπει να διαγραφεί από τον εν λόγω κατάλογο.